කුරුණෑගල නගරයේ අනවසර ඉදිකිරීම් වහාම නවත්වන ලෙසට නගර සභාව නාගරික ජනතාවගෙන් ඉල්ලා සිටී.රජයේ ආයතන සහ දෙපාර්තමේන්තු වටා තිබෙන තාප්පවල දැන්වීම් ප්‍රදර්ශනය කිරීම (ඇලවීම) තාප්ප වටා තිබෙන කඩ බක්කි, සහ කුණු කසළ ගොඩවල් වහා ඉවත් කරන ලෙසත් නියෝග කොට ඇත.නගරයේ අනාරක්ෂිත ලෙස තැනින් තැන නවතා තිබෙන ත්‍රිරෝද රථ නිසා පදික වේදිකාවල ගමන් කරන මගීන්ට හිරිහැරයක් නිසා ත්‍රිරෝද රථ නැවැත්වීම සඳහා සුදුසු ස්ථානයක් සලසා දීමේ වැඩ පිළිවෙළක් ද සකස් කරගෙන යයි.නගරයේ ව්‍යාපාරික ස්ථාන ඉදිරිපිට නවතා තිබෙන වාහන නිසා ගමනාගමනයට විශාල හිරිහැරයක් නිසා එකී වාහන හිමියන්ට එරෙහිව නීතිමය පියවර ගන්නා ලෙසට පොලිස් රථවාහන අංශයට උපදෙස්දී ඇත.ඒවගේම නගර මධ්‍යයේ පිහිටා තිබෙන උමං මාර්ගයේ සහ බස් නැවතුම්පොළේ රෑ මනාලියන් ගැවසෙන නිසා ඔවුන් එම ස්ථානවලින් පලවා හරින ලෙසටද රාත්‍රි මුර සංචාරයේ යෙදෙන පොලිස් නිලධාරීහු ඉල්ලා සිටිති..